
Az Avon története 1886-ban kezdődött, amikor az alapító David H. McConell New Yorkban California Perfume néven létrehozta vállalkozását.

Az akkor 28 éves McConell eredetileg utazó könyvkereskedő volt és illatminták ajándékozásával próbálta népszerűsíteni könyveit. Rövid időn belül kiderült, hogy a parfümök sikeresebbek, mint a könyvek ezért kezdett kozmetikumok értékesítésével foglalkozni. A vállalkozás növekedésével Tanácsadónőket alkalmazott, ők szállították házhoz a megrendelt termékeket és szükség esetén hasznos tanácsokkal látták el a vásárlókat.

1939-ben a cég felvette az Avon Products Incorporated nevet, Shakespeare szülő városa Stratford Upon Avon után.

Ma a világon több millió Tanácsadónő értékesíti az Avon termékeit. A cég magyarországi leányvállalata, az Avon Cosmetics Hungary 1990-ben, a demokratikus átalakulásokat követően az elsők között érkezett az országba. Töretlen sikerét elsősorban a több ezer magyar Avon Tanácsadónőnek köszönheti.


A vállalat történetének főbb állomásai:
1886:
• David H. McConnell megalapítja a California Perfume Company-t, az Avon ősét.
• Első Tanácsadónő;: Mrs P.F.E. Albee.
• Első termék: Little Dot Parfümsorozat.

1896: Első katalógus kiadása (csak szöveget tartalmazott).

1897: Első laboratórium megnyitása Suffern-ben.

1905:
• Első nyomtatott hirdetés megjelenése a Good Hosekeeping című magazinban.
• Első színes katalógus nyomtatása (októberben).

1914: Első nemzetközi iroda megnyitása: Montrealban. A gyártás 1915-ben kezdődik.

1920: Első alkalommal haladja meg az értékesítés az 1 millió dollárt.

1931: A vállalat 11 terméke részesült a Good Housekeeping magazin díjában, s kapta meg a magazin pecsétjét.

1939: A California Perfume Company-t AVON-ra keresztelik át.

1946: A folyamatosan növekvő vállalat részvényeket bocsátott ki. Két év múlva már 1200 részvényese volt. Az észak-amerikai sikeres szereplés után megkezdte világhódító útját, először Közép- és Dél-Amerikában, Ausztráliában, majd Európában. Néhány évvel azután, hogy jegyezte részvényeit a New York-i értéktőzsdén, egyike lett a világ legkeresettebb részvényeinek.

1950: Első termékminta gyártása (To a wild rose parfüm).

1953: Első televíziós reklámhirdetés.

1964: Az Avon bejegyzésre került a New York-i tőzsdén.

1972: A termékeladások értéke első alkalommal érte el az 1 milliárd dollárt.

1979: 3 milliárd dolláros forgalmat ért el és világszerte egymillió tanácsadónő forgalmazta termékeit.

1986: 100 éves az AVON.

1987: Első spanyol nyelvű AVON TV reklám sugárzása (októberben).

1989: Az AVON a világon az elsők között jelenti be és kötelezi magát arra, hogy termékeit nem teszteli állatokon.

1990: AVON megnyitja magyarországi irodáját.

1991: Az AVON a kozmetikai vállalatok közül elsőként alkalmazza az AHA technológiát a bőrfeszesítő krémek előállítása során.

1993:
• Az AVON az Egyesült Államokban elindítja első mellrák ellenes programját, melynek keretében „remény szalagja” termékek értékesítésével gyűjtöttek adományt. A programban több mint 500.000 amerikai tanácsadónő vett részt.
• Létrehozták az Elnöki Irodát, amely az integrált globális stratégiák kidolgozásával és a leányvállalatok közötti megfelelő erőforrás allokáció biztosításával foglalkozik.

1996: Az Atlantai Olimpiai Játékok hivatalos szponzora az AVON.

1998: Megrendezésre kerül az első AVON mellrák ellenes gyaloglás rendezvény, adomány gyűjtés céljából.

1999: Az AVON a világon elsőként nevez ki nőt ügyvezetői igazgatói posztra, Andrea Jung személyében.

2004: Salma Hayek az AVON szóvivője.

2005: 15 éves jelenlétét ünnepli Magyarországon az AVON.

2006: Az amerikai Jillian Dempsey az Avon nemzetközi sminkmestere lett.



2007:
• Christian Lacroix az AVON-nal együttműködést kötött egy női és egy férfi illat megalkotására.
• Zsédenyi Adrienn (Zséda) énekesnő a magyarországi Avon háziasszonya lett.
• Reese Witherspoon az Avon globális nagykövete és néhány termékének reklámarca lesz.

2008:
• A magyarországi Avon Kovács Katalint, többszörös Európa-,világbajnok és olimpia bajnok, kajakozónkat választotta a Solutions testápolási termékcsalád arcának.
• Patrick Dempsey, az itthon is kedvelt Grace Klinika Dr. Derek Shepherd-je a vállalat egyik új férfi illatának arca.


